## SYNTHESIS OF ANTIBACTERIAL CREAM BASED ON
Allium sativum AS TOPICAL DELIVERY
1. Fany Henika, B.Sc (Hons) 2. Dr Rozida Khalid
1. Master student of National University Malaysia
2. Lecturer at Faculty of Science and Technology of National University
Malaysia

## ABSTRACT
This  study  was  conducted  to  produce  a  topical  delivery  system  which  has  an  active ingredient which can be used for treatment of skin diseases such as acne and common skin disease. In this study, four cream formulation were prepared. Three of four cream formulations  contained Allium  sativum extract  0.35%,  0.5%  and  0.65%.  Infrared spectroscopic analysis was performed on four samples of different extracts of Allium sativum . In addition, Allium sativum extract and four samples of different creams have alsodone testing for  antibacterial activity.  In this study, Sthaphylococcus  aureus and Escherichia  coli were  used  as    microorganism.  The  Results  showed  that  samples  of fresh  methanol  extract Allium  sativum provide  better  antibacterial  activity  compared to the three other samples. Four samples of cream with different percentage of active ingredients showed have no antibacterial effect after antibacterial activity testing been done. However, in terms of quality, the samples of the cream produced a good quality, based on the value of pH, viscosity and stability for 3 weeks of storage.

## PENDAHULUAN
Sejak  abad  ke  19,  rawatan  terhadap  penyakit  boleh  dilakukan  dengan  pelbagai  jenis penghantaran  ubat,  salah  satunya  ialah  penghantaran  topikal.  Penghantaran  topikal ditakrifkan  sebagai  penghantaran  bahan  aktif  terhadap  kulit  yang  mengandungi formulasi  farmaseutikal    untuk  merawat  kerosakan  kulit  (seperti  jerawat)  atau penyakit  kulit  umum  (seperti psoriasis ).  Ubat  antibakteria  yang  mengandungi  bahan kimia  (bahan  pengawet)  selain  boleh  memberikan  kesan  sampingan  juga  memiliki harga yang tinggi. Ubat antibakteria boleh dihasilkan dalam pelbagai jenis dan faedah. Penghantaran  topikal  merupakan  salah  satu  bentuk  atau  cara  ubat  antibakteria  boleh digunakan kepada badan manusia.
Kajian yang hendak dijalankan melibatkan penggunaan ekstrak akues bawang putih  yang  mempunyai  pelbagai  bahan  aktif  yang  mana  memiliki  sifat  antibakteria. Sebatian  yang  terhasil  daripada  proses  pengekstrakkan  tersebut,  seterusnya dimasukkan ke dalam emulsi berupa krim yang akan digunakan sebagai penghantaran topikal,  dan  akhir  sekali  dilakukan  lagi  uji  antibakteria  daripada  krim  yang  telah mengandungi bahan aktif.
Kajian penyelidikan ini dilakukan bagi mencapai tiga objektif utama, iaitu:
1. Mendapatkan ekstrak akues bawang putih  yang mengandungi pelbagai bahan aktif dan melakukan pengujian antibakteria terhadap beberapa spesis bakteria
2. Menghasilkan  bahan  pengantar  berbentuk  sapuan  yang  mengandungi  ekstrak bawang putih sebagai antibakteria

## KAJIAN KEPUSTAKAAN

## Bawang putih
Bawang putih ( Allium Sativum ) merupakan tumbuhan yang boleh dimakan yang mana telah  banyak  menjana  banyak  manfaat  sebagai  penawar  perubatan.  Pelbagai mikroorganisma  termasuk  bakteria,  kulat,  protozoa  dan  virus  telah  terbukti  peka terhadap bawang putih  yang telah dihancurkan.Selain itu, Allium sativum dilaporkan dapat  mengurangkan  lipid  darah  dan  mempunyai  kesan  anti-kanser.  Analisis  kimia terhadap  ulas  bawang  putih  telah  menunjukkan  kepekatan  yang  tidak  biasa  daripada sebatian yang mengandungi sulfur (1-3%) (Darbyshire et al. 198 1; Koch et al. 1996).

## Pengemulsi
Pengemulsi  adalah  bahan  aktif  permukaan  yang  bertindak  mengurangkan  tegangan pada  permukaan.  Ia  mempunyai  bahagian  hujung  molekul  yang  berbeza,  satu bahagian  suka  pada  air  iaitu  larut  dalam  air  (hidrofilik)  dan  satu  bahagian  lagi  suka pada  minyak  iaitu  larut  dalam  minyak  (lipofilik).  Ia  akan  mengelilingi  dan  menutup lapisan  permukaan  titisan  minyak  dalam  sistem  emulsi  minyak  dalam  air  dan  akan menebat  titisan  minyak  tersebut  daripada  fasa  air  secara  efektif  sehingga  akan menyebabkan  titisan-titisan  minyak  tadi  terus  tersebar  dalam  emulsi  dan  akan mengelakkan titisan tersebut melakukan proses tautan ( coalescence ) antara satu sama lain dan seterusnya membentuk lapisan minyak dalam fasa air.

## Krim
Krim  merupakan  medium  kosmetik  yang  disapu  pada  permukaan  kulit  untuk memberikan fungsi  pelembab, melembutkan kulit  dan pelbagai  kegunaan lainnya.  Ia terdiri daripada dua fasa  yang tidak terlarut  campur iaitu  minyak dan air. Dalam hal ini, satu cecair tersebar dalam bentuk globul finit dalam fasa penyebar. Apabila kedua fasa diadun, emulsi sementara terhasil. Tetapi emulsi akan terpisah semula disebabkan tekanan antara muka yang tinggi dalam kedua fasa ini.

## Minyak Sawit
Buah kelapa sawit menghasilkan dua jenis minyak iaitu minyak isirong sawit (PKO) yang diekstrak dari kernel buah sawit dan minyak mesokap sawit (PO) yang diperoleh melalui  pengekstrakkan  minyak  dari  sabut  buah  sawit.Sabut  buah  sawit  mampu menyumbang sehingga 50% minyak dari keseluruhan buah sawit.  PKO berbeza dari PO dari segi komposisi asid lemak yang wujud di dalamnya secara semulajadi. PKO mengandungi  kira-kira  40%  hingga  52%  asid  laurik  (C12:0)  dan  14%  hingga  18% asid  miristik  (C14:0)  manakala  PO  mengandungi  32%  hingga  47%  asid  palmitik (C16:0) dan 40% hingga 52% asid oleik (C18:0) yang terester pada molekul gliserol membentuk molekul triasilgliserol (TAG) (Formo et al. 1979).

## Minyak zaitun
Minyak  zaitun  diperoleh  melalui  pengekstrakkan  minyak  dari  buah Olea  europaea yang  masak  (Anon  1997e).  Minyak  zaitun  mengandungi  kira-kira  10%  hingga  12% asid  lemak  tepu  yang  kebanyakannya  adalah  asid  palmitik  (C16:0),  manakala kandungan asid lemak tak tepu adalah 88% hingga 90% dengan komposisi asid oleik paling tinggi (O’Brien 200). Penggunaan minyak zaitun dalam bidang kosmetik telah bermula sejak zaman purba Mesir, Yunani dan Rom lagi. Dalam kebanyakan produk kosmetik, minyak zaitun digunakan sebagai   pelembab selain berfungsi  sebagai  asas untuk proses merawat kulit yang sensitif.

## Lemak koko
Lemak koko merupakan pepejal berwarna kuning pucat yang mempunyai bau seperti coklat  dan  rasa  yang  sungguh  menyenangkan.Lemak  koko  diperoleh  dari  sejenis tumbuhan  tropika, Theobroma  cacao melalui  kaedah  pngekstrakkan.Kira-kira  50% hingga 55% lemak terkandung dalam kerel biji koko. Selain dari industri konfeksi dan penyalutan,  industri  kosmetik  juga  banyak  mengaplikasikan  lemak  koko  dalam pembangunan produknya.Lemak koko yang diaplikasikan dalam pelbagai jenis losyen dan krim bertindak memekatkan tekstur produk-produk berkenaan.

## Boraks (Dinatrium tetraboat)
Boraks  merupakan  sejenis  alkali  yang  diperoleh  dari  sumber  mineral  galian  di kawasan utara dan selatan Afrika.  Ia adalah sebatian kimia dari kelas karbonat  yang dibina  dari  komponen  natrium,  boron,  oksigen  dan  air.  Selain  bertindak  sebagai pelembut-air,  boraks  juga  digunakan  sebagai  pengemulsi  yang  baik  dalam penghasilan  produk  kosmetik  seperti  losyen  dan  krim.  Penggunaan  boraks  dalam formulasi  akan  menghasilkan  produk  losyen  badan  yang  mempunyai  tekstur  lebih
mudah  disapu.  Walaupun  boraks  berperan  penting  dalam  menghasilkan  tekstur  krim yang  lembut,  namun  pengaplikasian  boraks  yang  berlebihan  dalam  produk  kosmetik mampu  memberi  kesan  iritasi  yang  teruk  pada  kulit  kerana  boraks  mempunyai  julat pH 9 hingga pH 11.

## Lilin lebah
Lilin  lebah  juga  digunakan  sebagai  agen  pengemulsi  dan  agen  pemekat  dalam kebanyakan  produk  kosmetik.  Ia  mengandungi  kira-kira  71%  ester  asid  lemak  yang kebanyakannya diterbitkan dari asid  palmitik  dan asid  15-hidroksipalmitik manakala 12%  adalah  asid  bebas  ( cerolein ).Lebih  daripada  23%  adalah  monoester  dari  jenis miristil  palmitat.Meskipun  lilin  lebah  bertindak  sebagai  agen  pemekat  terbaik  tapi sifat  mengemulsi  lilin  lebah  adalah  sangat  rendah.Jadi,  bagi  mengatasi  masalah  ini, penambahan  boraks  adalah  perlu.  Ini  kerana,  penambahan  boraks  akan  mendorong kepada  peningkatan  sifat  mengemulsi  lilin  lebah  yang  stabil.  Kombinasi  antara  lilin lebah  dan  boraks  juga  akan  menghasilkan  satu  bentuk  emulsi  yang  lembut  dan homogenus.  Selain  itu,  percampuran  lilin  lebah  dengan  minyak  tumbuhan terutamanya minyak zaitun akan menghasilkan satu campuran pes yang sangat lembut dan mempunyai tahap kefungsian melindungi kulit yang tinggi.

## KAEDAH PENYELIDIKAN

## Alat
Alat yang digunakan dalam penyelidikan ini adalah: bikar 25 mL, 50 mL, 100 mL dan 500mL,spatula besi,rod kaca,pipet10mL,25mLdan50mL,getah,kertas aluminium,botol sampel  kaca  10  mL  dan  penutup,silinder  penyukat  5  mL,  10  mL  dan  100  mL,tiub emparan,penitis,kelalang 100 mL dan 250 mL,piring petri,pengacau magnet

## Bahan
Bahan  yang  digunakan  dalam  penyelidikan  ini  adalah:1kg  bawang  putih,minyak zaitun,minyak  sawit,lemak  koko,lilin  lebah,boraks,lesitin  dan  asid  sitrik,Air  Suling (H 2 O),Asid Oleik,Tween
80,Propylene Glycol,Dimethyl Sulfoxide,Nutrien agar,Metanol.
Mikroorganisma yang digunakan dalam penyelidikan ini adalah: Escherichia coli dan Staphylococcus aureus.

## Instrumentasi
Instrumentasi  yang  digunakan  dalam  penyelidikan  ini  adalah  Spektroskopi  Resonan Magnetik  Nukleus  (NMR),  Spektroskopi  Inframerah  Pengubah  Fourier  (FT-IR), Penyerakan  Cahaya  Dinamik  (DLS)  berjenama  Malvern  model  Zen  3600,  alat pengempar  berjenama  Kubota  model  2420,  Freeze  dryer  berjenama  Christ  model alpha  1-4  LD,  Rotary  evaporator  berjenama  Heldolph  model  laborota  4011  digital, penimbang  analitikal,  pH  meter,  viskometer,  mesin  pencampur,  mesin  autoklaf, ketuhar,  pemanas  pengacau  magnet  dan  penggoncang  inkubator  berjenama  Eyela model FMC-100.

## Fasa Air
(Air suling + boraks) ≥ 75°𝐶 Fasa Minyak (Minyak kelapa + minyak zaitun + lemak koko + lilin lebah + lesitin)
≥ 75°𝐶
Proses pengemulsi

## Kaedah Penyelidikan
Esktrak akues Allium sativum
Ekstrak  akues  bawang  putih  disediakan  dalam  bentuk  infusi  dengan  menggunakan kaedah  infusi  air.Dalam  kajian  ini  air  suling  digunakan  sebagai  medium  infusi  air. Beberapa  siung  bawang  putih  segar  dicuci,  dikupas,  dan  diiris,  kemudian  ianya dikeringkan dengan sinar matahari selama 7 hari. Setelah pengeringan, bawang putih diiris  dan  dikisar  menjadi  serbuk  halus  dengan  blender  listrik.  10  gr  serbuk  bawang putih akan direndam di dalam 100 ml air suling (H 2 O). Kelalang akan dibiarkan pada suhu  bilik  selama  72  jam  dan  diguncang  pada  halaju  120  rpm.  Ekstrak  mentah diempar  pada  3000  rpm  selama  10  minit  pada  suhu  25 o C.  Ekstrak  seterusnya diuapkan  pada  suhu  80 o C  dalam  penyejat  putar.  Tahap  selanjutnya,  ektrak dikeringkan  dengan  menggunakan  freeze  dryer  selama  1  hari.Ekstrak  akues  bawang putih yang telah dikeringkan dilarutkan dalam air suling dengan konsentrasi akhir 100 mg/ml.  Diempar  kembali  pada  10,000  rpm  untuk  menghilangkan  sisa  yang  tak larut.Larutan ekstrak disimpan pada suhu 4 o C.

## Ekstrak metanol A llium sativum
Ekstrak  metanol  bawang  putih  disediakan  dalam  bentuk  infusidengan  menggunakan kaedah  infusi  metanol.  5g  bawang  putih  dihancurkan  dalam  6ml  campuran  daripada air suling dan metanol (1:1 v/v), kemudian di empar pada halaju 3000 rpm selama 30 minit. Ekstrak seterusnya dituras menggunakan kertas turas.
Penyediaan krim dengan ekstrak Allium sativum
Rajah 1. Proses skematik penyediaan krim asas

## PENCIRIAN FIZIKAL – KIMIA
Pencirian  Ekstrak  Akues Allium  sativum Menggunakan  Spektroskopi Inframerah (FT-IR)
Teknik  spekstroskopi  inframerah  digunakan  untuk  menentukan  kehadiran  kumpulan berfungsi  utama  yang  hadir  di  dalam  sesuatu  sebatian.  Data  yang  diperolehi  ialah dalam  bentuk  spektrum  dengan    puncak-puncak  tertentu.  Puncak-puncak  pada spektrum  sampel  akan  memberikan  maklumat  mengenai  kumpulan  berfungsi  yang hadir  di  dalam  sebatian.  Sampel  ekstrak  yang  hendak  dianalisis  perlu  berada  dalam bentuk cecair.Ekstrak akues yang telah dikeringkan dilarutkan dalam pelarut dimethyl sulfoxide.
Pencirian  Ekstrak  Akues Allium  sativum Menggunakan  Spektroskopi  Resonan
Magnetik Nukleus (NMR)
NMR  merupakan  teknik    spektroskopi  yang  bergantung  kepada  sifat  magnetik  pada atom  nukleus.  Apabila  diletakkan  pada  kawasan  medan  magnet  yang  tinggi, sesetengah  nuklei  akan  bergetar  pada  frekuensi  tertentu.  Didalam  kajian  ini,  analisis NMR  dijalankan  untuk  menentukan  struktur-struktur  sebatian  yang  dijangkakan terhasil dari pengekstraksan akues Allium sativum menggunakan NMR 400 Hz.

## Pengujian Antibakteria pada Ekstrak Allium sativum
Uji  antibakteria dilakukan dengan kaedah penyebaran  cakera ( Disc diffusion. Semua eksperimen  dilakukan  di  bawah  keadaan  steril.  Plat  agar  nutrien  disuntik  berasingan dengan  10 7 CFU  pada  setiap  bakteri  yang  akan  diuji  dan  sekata  tersebar  di  seluruh permukaan setiap plat. Cakera steril (5 mm) dicelupkan secara aseptik dalam ekstrak akues Allium sativum selama satu minit dan diletakkan di atas plat agar nutrien yang telah  dibenihkan  bakteria.  Plat  dibiarkan  pada  suhu  ambien  selama  15  minit  dan kemudian dieram  pada 37 ° C selama 16 jam  dan diperhatikan bagi  zon  perencatan. Diameter  zon  perencatan  diukur  dalam  milimeters.Uji  antimikrob  dilakukan  dalam tiga salinan untuk setiap bakteria.

## Penentuan nilai pH krim
Nilai  pH  produk  ditentukan  dengan  menggunakan  pH  meter  elektronik.Analisis dilakukan terhadap 4 sampel krim yang berbeza.

## Penentuan kelikatan krim
Produk  ditentukan  darjah  kelikatannya  dengan  menggunakan  Viskometer Brookfield .Analisis dijalankan terhadap 4 sampel krim yang berbeza.

## Ujian kestabilan fizikal krim
Sampel-sampel  krim  dimasukkan  ke  dalam  botol  sampel  kaca  dan  ditutup  dengan penutup.  Sampel-sampel  krim  didedahkan  pada  keadaan  suhu  yang  berbeza  iaitu dalam peti sejuk pada sekitar suhu 4 º C hingga 5 º C, dalam ketuhar 45 º C hingga 46 º C dan pada suhu bilik iaitu dalam julat 25 º C hingga 27 º C. Ujian ini mengambil masa 3 minggu atau 21 hari.Pemerhatian direkodkan.

## HASIL DAN PERBINCANGAN

## Pengecaman Kumpulan Berfungsi pada Allium sativum
Sifat  kimia  dari  spesies Allium telah  didominasi  oleh  sebatian  yang  banyak mengandungi  sulfur,  dimana  memberikan  ciri  rasa  terhadap  bawang  putih.  Walau bagaimanpun,  pelbagai  komponen,  termasuk  sebatian  bukan  sulfur,  bekerja  secara sinergistik  untuk  menyediakan  pelbagai  kesihatan.  Oleh  sebab  itu,  komponen  bahan aktif  yang  terdapat  di  dalam  bawang  putih,  boleh  dikesan  melalui  sebatian organosulfur, iaitu sebatian organik yang mengandungi sulfur. Spektrum IR daripada sampel  ekstrak  akues  bawang  putih  yang  telah  dikeringkan  dengan  freeze  dryer  dan dicairkan  menggunakan  DMSO,  memberikan  spektrum  IR  yang  sangat  baik. Spektrum  IR dari sampel ini menunjukkan kehadiran CH 3 serapan antara 3100-2900 cm -1 , S-C serapan antara 800-700 cm -1 , kehadiran ikatan S-S pada puncak antara 500- 400 cm -1 , Sulfone –(SO2)- serapan antara 1350-1300 cm -1 , C=C serapan antara 1680- 1625 cm -1 .

## Pencirian oleh Magnetik Nuklear Resonans (NMR)
Berdasarkan  spektrum  NMR  yang  diperoleh,  tidak  menunjukkan  kehadiran  sebatian sulfur. Hal ini dijangkakan pelarut yang digunakan tidak sesuai dengan ekstrak Allium sativum, kerana  ekstrak  yang  telah  dikeringkan  hanya  separa  larut  dalam  pelarut DMSO.  Beberapa  puncak  yang  berbeza  memberikan  maklumat  jenis-jenis  proton yang berbeza dalam sampel ekstrak Allium sativum . Puncak proton ( 1 H) pada nombor puncak ke 1, puncak ini mewakili kumpulan amina (NH 2 ) yang terletak pada anjakan 2.37 ppm. Sedangkan puncak ke 3 dan ke 4 mewakili rantai alipatik, dapat dijumpai pada anjakan 2.71 dan 3.67 ppm.  Dan puncak ke 2 merupakan puncak tertinggi yang menunjukkan bahawa kandung DMSO pada sampel ekstrak adalah banyak.

## Penilaian aktiviti antibakteria pada ekstrak Allium sativum
Penilaian  aktiviti  antibakteria  dijalankan  dengan  kaedah  peresapan-cakera.  Tiga sampel  ekstrak  yang  diuji  terhadap  aktiviti  antibakteria  memiki  diameter  zon perencatan  yang  berbeza,  hal  ini  mungkin  dipengaruhi  oleh  kaedah  pengekstrakkan yang dilakukan dan jangka masa penyimpanan ekstrak sebelum digunakan dalam uji antibakteria.

## Penilaian aktiviti antibakteria pada krim
Ke  empat  sampel  krim  yang  telah  dilakukan  pengujian  antibakteria  terhadap  dua bakteria Staphylococcus  aureus dan Escherichia  coli tidak  menunjukkan  aktiviti antibakteria.  Diameter  zon  perencatan  dari  ke  empat  sampel  ialah  0  cm.  Hal  ini mungkin  dipengaruhi  oleh  jumlah  peratus  bahan  aktif  yang  digunakan  atau  kualiti bahan  aktif  yang  digunakan  sama  ada  bahan  aktif  yang  digunakan  sudah  tidak memiliki aktiviti antibakteria atau bahan aktif tersebut telah terdegradasi  ke sebatian lain.

## Penentuan Nilai pH Krim
Setiap krim perlu mempunyai pH antara 5.0 hingga 6.0.ini merupakan nilai pH neutral pada kulit. Produk tidak boleh terlalu berasid kerana akan cepat merosakkan produk. Sebaliknya pula, jika produk terlalu beralkali akan menyebabkan kulit menjadi kering.
Jadual 1. Nilai pH Krim Sampel pH Krim asas 5.8 Krim 0.35% 6.0 Krim 0.5% 6.8 Krim 0.65% 5.4

## Penentuan Kelikatan Krim
Jadual 2. Keputusan Krim bagi Ujian Kelikatan Sampel Nilai Kelikatan krim Lampiran No Krim asas 229.50 F Krim 0.35% 60.85 G Krim 0.5% 35.40 H Krim 0.65% 106.95 I
Melalui  keputusan  didapati,  bahawa  jumlah  ekstrak Allium  sativum yang digunakan secara jelas mempengaruhi kelikatan yang dihasilkan. Perubahan kelikatan pada  krim  menunjukkan  kepada  perubahan  saiz  titisan  taburan,  sehingga mempengaruhi perubahan struktur krim tersebut.

## Ujian kestabilan krim pada suhu bilik
Melalui  pemerhatian  terhadap  ujian  kestabilan  yang  dijalankan  pada  suhu  bilik (27°C), krim ini secara keseluruhannya stabil pada suhu bilik. Warna krim juga tidak menujukkan  sebarang  perubahan  ketika  ujian  kestabilan  suhu  bilik  dilakukan.Juga dari segi bau, krim yang terhasil tidak menunjukkan sebarang bau yang menunjukkan krim berkenaan mengalami perubahan.Pada hari pertama hingga terakhir ujian, warna dan  bau  tidak  menunjukkan  sebarang  perubahan  selain  warna  dan  bau  asalnya  yang menyerupai bau asas krim berkenaan seperti bau minyak kelapa dan lemak koko.

## Ujian kestabilan pada suhu panas
Ujian kestabilan yang dijalankan pada suhu panas dilakukan dalam ketuhar.Ujian ini dijalankan lebih 3 minggu pada suhu sekita 44 - 47 °C.Pada minggu pertama, secara keseluruhannya krim adalah stabil. Jika adapun, hanya sebilangan kecil sampel yang
berlaku  sedikit  pemisahan  fasa  kerana  ia  diletakkan  pada  suhu  panas.  Kestabilan krim-krim ini disokong pula dengan tiadanya sebarang perubahan warna yang berlaku terhadap  krim.Pada  minggu  kedua,  krim  masih  lagi  dalam  keadaan  stabil  tetapi  ada sebilangan  kecil  yang  berubah  dengan  terdapatnya  pemisahan  fasa  yang  berlaku, namun  tidak  berlaku  perubahan  pada  warna.Sehinggalah  pada  minggu  terakhir, kebanyakan  sampel  masih  lagi  berada  dalam  keadaan  stabil.Tetapi  terdapat  juga sampel  yang  berlaku  pemisahan  fasa  dan  perubahan  tekstur.Walaubagaimanapun, sampel krim tidak mengalami perubahan dari segi warna dan bau.

## Ujian kestabilan pada suhu sejuk
Ujian kestabilan yang dilakukan pada suhu sejuk menggunakan peti sejuk pada suhu 4-5°C. Didapati krim  yang diletakkan dalam keadaan sejuk  ini stabil dalam erti kata tiada pemisahan fasa yang dapat dilihat antara fasa minyak dan fasa air. Warna krim tidak mengalami sebarang perubahan apabila ia dibiarkan dalam jangka masa lebih 3 minggu. Krim juga didapati tidak mengandungi  sebarang  gelembung udara di  dalam atau  di  atas  lapisan  krim  tersebut.  Semua  gelembung  udara  yang  terbentuk  ini  tidak menggangu  kestabilan  emulsi  dan  ia  berpunca  daripada  kemasukan  unsur  oksigen semasa proses pencampuran minyak.

## KESIMPULAN

## Kesimpulan
Penghasilan  krim  yang  mengandungi  antibakteria  daripada Allium  sativum tidak berjaya  dilakukan.  Walaubagaimanpun,  ekstrak Allium  sativum memilki  aktiviti antibakteria terhadap Staphylococcus aureus dan Escherichia coli . Bawang putih yang dihancurkan  dalam  medium  pelarut  telah  menunjukkan  kesan  aktiviti  antibakteria yang  baik  berbanding  bawang  putih  yang  dipotong  dan  dihancurkan  tanpa  medium pelarut.  Kehadiran  kumpulan  berfungsi  yang  terdapat  dalam  ekstrak Allium  sativum telah dikenalpasti menggunakan spektroskopi inframerah transformasi fourier (FTIR). Empat  jenis  krim  dengan  peratus  bahan  aktif  yang  berbeza  telah  dihasilkan.  Krim dengan 0.35% bahan aktif dan krim dengan 0.5% bahan aktif adalah krim yang paling baik  kualitinya  berbanding  dua  jenis  krim  lainya.  Kualiti  kedua  krim  tersebut  dapat dinilai  berdasarkan  nilai  pH,  kelikatan  dan  kestabilan  pada  suhu  bilik,  panas  dan sejuk.

## Saran
Kualiti  ekstrak Allium  sativum sangat  berpengaruh  bagi  menghasilkan  krim  yang mengandungi antibakteria. Oleh sebab itu, kualiti ekstrak perlu dipastikan dan dijaga sebelum  digunakan  dalam  krim.  Ekstrak Allium  sativum memilki  bahan  aktif  yang sangat  reaktif  seperti  tiosulfinat,  dengan  demikian  pemprosesan  penghasilan  ekstrak harus  berhati-hati  agar  sebatian  yang  ada  tidak  hilang  atau  bertukar  kepada  sebatian lain.  Bawang  putih  yang  dihancurkan  dalam  medium  pelarut  menunjukkan  kesan aktiviti  antibakteria  yang  baik  berbanding  bawang  putih  yang  dipotong  dan dihancurkan tanpa medium pelarut. Jadi, kajian lanjutan untuk menghasilkan ekstrak A llium  sativum yang  baik  ialah  perlu  dilakukan  dalam  medium  pelarut,  dan  pelarut yang yang sesuai ialah metanol.

## RUJUKAN
Albert, J., Richard, J.H. & Hamm, W. 2007.Trans Fatty Acids. Wiley-Blackwell
Block, E. 1985. The Chemistry of Garlic and Onion. Sc. Am 252: 94-99.
Celiini,  L.,  Di  Campli,  B.,  Masulli,  M.,  Di  Bartolomeo,  S.&Aliocati,  N.,  1996. Inhibition of Helicobacter pylori by garlic extract (Allium sativum). FEMS Immenol. Med. Micrbiol 13: 273-277
Darbyshire,  B.  &  Henry  R.J.  1981.  Differences  in  fructan  content  and  synthesis  in some Allium species. New Phytol . 87: 249-256
Fujiwara,  M.,  Yishimura,  M.,  Tsuno,  S.  &Murakami,  F.  1958.  ‘‘Allithiamine,’’  a newly found derivative of vitamin B1. IV. on the alliin homologues in the vegetables. J Biochem (Tokyo) 45:141–149
Holzgartner,  H.,  Schmidt,  U.  &Kuhn,  U.1992.  Congress  Abstract  Eur  Jnl  Clin  Res 3A: 8
Koch, H.P.  &  Lawson, L.D.  1996. Garlic, the science  and therapeutic  application of Allium  sativum  L.  and  related  species,  in:  Retford  D.C.  (Ed.). Baltimore:Williams and Wilkins.
Moore, K.M.  &  Knauft,  D.A. 1989. The  inheritance  of  high  oleic  acid  in  peanut. J. Hered . 80:252–253.
Rabinkov,  A., Xiao-Zhu, Z., Grafl,  G., Galili, G. & Mirelman, D. 1994.  Alum  lyase (alliinase)  from  garlic    (Allium  sativum). Biochemical  characterization and cDNAcloning, Appl.Biochem.Biotechnol . 48: 149-171.
Teixeira, P. C., Leite, G. M., Domingues, R. J., Silva, J., Gibbs, P. A. & Ferreira, J. P. Antimicrobial Effects of a Microemulsion and a Nanoemulsion on Enteric and Other Pathogens and Biofilms.   15-19.
Yu, T.H., & Wu, C.M. 1989. Stability of allicin in garlic juice. Journal Food Science 54(4): 977-981.
Zhu, W., Yu, A., Weihongwang, Dong, R., Junwu & Zhai, G.   2008.   Formulation Design  of  Microemulsion  for  Dermal  Delivery  of  Penciclovir. International Journal of Pharmaceutics 360: 184-190.